**KLAIPĖDOS TURIZMO MOKYKLOS SPORTO SALĖS, ADRESU**

**TAIKOS PR. 69, KLAIPĖDA NUOMOS KONKURSO SĄLYGOS**

1. **BENDROSIOS NUOSTATOS**

1. Klaipėdos turizmo mokykla skelbia patalpų, esančių mokyklos pastate adresu, Taikos pr. 69, Klaipėda, viešą nuomos konkursą.

2. Nuomos konkursas vykdomas vadovaujantis Valstybės ilgalaikio materialiojo turto nuomos konkurso taisyklėmis, patvirtintomis Lietuvos Respublikos Vyriausybės 2014 m. lapkričio 14 d. nutarimu Nr.1229 „Dėl valstybės ilgalaikio materialiojo turto nuomos“ ir šiomis konkurso sąlygomis.

1. **NUOMOS OBJEKTAS IR JO YPATUMAI**

3. Nuomojama laisvu nuo pamokų ir renginių metu 860,58 kv. metro bendro ploto mokyklos sporto salė.

4. Nuomojamų patalpų naudojimo paskirtis – neformaliajai vaikų ugdomajai veiklai organizuoti.

**Sporto salės nuomos laikas**

|  |  |
| --- | --- |
| Savaitės diena | Valandos |
| **Pirmadienis** | 16.30 – 20.30 val. |
| **Antradienis** | 16.30 – 20.30 val. |
| **Trečiadienis** | 16.30 – 20.30 val. |
| **Ketvirtadienis** | 16.30 – 20.30 val. |
| **Penktadienis** | 16.30 – 20.30 val. |
| **Šeštadienis** | 10.00 – 14.00 val. |

**Nurodytas laikas neskaidomas į dalis, t.y. nuomojamos visos 24 val./sav. vienam nuomininkui**

5. Apžiūrėti nuomojamas patalpas galima darbo dienomis, iš anksto suderinus laiką su direktoriaus pavaduotoja infrastruktūrai Raimonda Graželiūniene, telefonu 8 600 67651.

6. Pradinis 1 valandos nuomos mokesčio dydis – 15 Eur 00 ct (su PVM).

7. Patalpų nuomos sutarties trukmė - nuo **2019 m. lapkričio 1 d. iki 2020 m. gegužės 31d.**

 8. Nuomininkui draudžiama subnuomoti išsinuomotas patalpas, kitaip perleisti jas naudoti tretiesiems asmenims.

 9. Be šiose Konkurso sąlygose nurodytų reikalavimų į Nuomos sutartį bus įrašytos kitos sąlygos.

1. **PASIŪLYMŲ PATEIKIMAS**

10. **Konkurso dalyvis gali pateikti tik vieną pasiūlymą**.

11. Pasiūlymus dalyvauti konkurse galima pateikti iki **2019 m. spalio 30 d. 12.00 val.** Klaipėdos turizmo mokykloje, adresu Taikos pr. 69, Klaipėda, 15 kabinetas. Vėliau gauti pasiūlymai nebus priimami.

12. Konkurso dalyvis pateikia pasiūlymą užklijuotame voke, ant kurio turi būti užrašyta turto, kurio nuomos konkursas buvo skelbtas, pavadinimas, turto buvimo vieta (adresas) ir nuoroda - **Turto nuomos konkursui** „**SPORTO SALĖS, ESANČIOS KLAIPĖDOS TURIZMO MOKYKLOS PASTATE, ADRESU TAIKOS PR. 69, KLAIPĖDA NUOMA“.**

13. Voke turi būti pateikta:

13.1. pasiūlymas, kuriame nurodoma konkurso dalyvio vardas, pavardė ir asmens kodas (fiziniams asmenims), įmonės pavadinimas ir kodas (juridiniams asmenims), adresas (buveinė), el. paštas, telefono numeris.

13.2. siūloma 1 valandos nuomos kaina (Eurais su PVM);

13.3. juridinio asmens registracijos pažymėjimo kopija, patvirtinta antspaudu (jei turi) ir vadovo arba įgalioto asmens parašu (tik juridiniam asmeniui);

13.4. asmens tapatybės kortelės kopija (tik fiziniam asmeniui).

14. Konkurso dalyvių pasiūlymai galioja iki Nuomos sutarties sudarymo dienos.

15. Nuomotojo atstovas registruoja Konkurso dalyvių vokus su pasiūlymais: ant gauto voko nurodo gavimo datą ir laiką (minutės tikslumu).

1. **VOKŲ SU PASIŪLYMAIS ATPLĖŠIMAS, VERTINIMAS**

16. Komisijos posėdis, kuriame bus atplėšiami vokai su pasiūlymais, įvyks **2019 m. spalio 30 d. 14 val. 00 min.**, Klaipėdos turizmo mokyklos patalpose, esančiose Taikos pr. 69, Klaipėda, 15 kabinete.

17. Konkursas laikomas įvykusiu, jeigu jame dalyvauja nors vienas Konkurso dalyvis. Jeigu dalyvauti Patalpų nuomos konkurse neužsiregistravo nė vienas dalyvis, Konkursas laikomas neįvykusiu.

18. Vokų su pasiūlymais atplėšimo procedūroje turi teisę dalyvauti šio Konkurso dalyviai arba jų įgalioti atstovai.

19. Konkurso dalyviams, dalyvaujantiems vokų su pasiūlymais atplėšimo procedūroje, leidžiama įsitikinti, kad vokai nepažeisti.

20. Vokų su pasiūlymais atplėšimo procedūros metu skelbiama: Konkurso dalyvio pavadinimas, adresas, siūloma 1 valandos nuomos kaina.

21. Konkurso dalyvių pasiūlymai nagrinėjami ir kitos nuomos konkurso procedūros atliekamos vadovaujantis Valstybės ilgalaikio materialiojo turto nuomos konkurso taisyklėmis, patvirtintomis Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto nuomos“ ( Žin., 2001, Nr. 106-3814; 2002, Nr. 112-5009; 2009, Nr. 18-704).

22. Komisija atmeta pasiūlymą, jeigu pasiūlytas nuompinigių dydis buvo mažesnis už nustatytą pradinį nuompinigių dydį.

 23. **Pasiūlymai vertinami pagal didžiausią pasiūlytą nuomos kainą už 1 val.**

24. Konkurso rezultatai įforminami protokolu. Apie Konkurso rezultatus visiems dalyviams el. paštu bus pranešta per 3 darbo dienas nuo protokolo pasirašymo dienos.

25. Jei Konkurso laimėtojas per nuomotojo nustatytą laiką neatvyksta pasirašyti Nuomos sutarties arba atsisako ją sudaryti, tuo atveju nuomotojas gali kviesti sudaryti Nuomos sutartį kitą po Konkurso laimėtojo pasiūlymų eilėje esantį Konkurso dalyvį.

1. **NUOMOS SUTARTIES SĄLYGOS**

26. Nuomos sutartis sudaroma vadovaujantis Lietuvos Respublikos Civiliniu kodeksu, Valstybės ilgalaikio materialiojo turto nuomos konkurso taisyklėmis, patvirtintomis Lietuvos Respublikos Vyriausybės 2001 m. gruodžio 14 d. nutarimu Nr.1524 „Dėl valstybės ilgalaikio materialiojo turto nuomos“.

1 priedas

**PROJEKTAS**

**VALSTYBĖS ILGALAIKIO MATERIALIOJO TURTO NUOMOS SUTARTI*S***

\_\_\_\_\_\_\_\_\_\_\_\_\_\_\_\_\_\_\_\_ d. Nr.

(data)

Klaipėda

Nuomotojas **Klaipėdos turizmo mokykla**, pagal Lietuvos Respublikos įstatymus įsteigta ir veikianti įstaiga, juridinio asmens kodas 190974577, kurios registruota buveinė yra Taikos pr. 69, LT-94112 Klaipėda, atstovaujama direktoriaus Audriaus Kurlavičiaus, veikiančio pagal įstaigos nuostatus, ir nuomininkas

(teisinė forma, pavadinimas, kodas ir registracijos adresas, jeigu nuomininkas yra juridinis asmuo,

 ,

arba vardas, pavardė, asmens kodas ir gyvenamosios vietos adresas, jeigu nuomininkas yra fizinis asmuo)

atstovaujamas ,

(atstovo vardas, pavardė, pareigos)

veikiančio pagal ,

(atstovavimo pagrindas, dokumento data, numeris)

vadovaudamiesi viešojo nuomos konkurso, įvykusio 2019 m. spalio 29 d., komisijos sprendimu, įformintu protokolu Nr.\_\_\_\_\_\_\_\_\_\_\_, sudaro šią valstybės turto nuomos sutartį (toliau – Sutartis). Toliau Sutartyje nuomotojas ir nuomininkas kiekvienas atskirai gali būti vadinami šalimi, o abu kartu – šalimis.

**I. SUTARTIES DALYKAS**

1.1. Nuomotojas įsipareigoja perduoti nuomininkui valstybės materialųjį turtą (toliau –

turtas) sporto salę su pagalbinėmis patalpomis, adresu Taikos pr. 69, Klaipėda, pastato unikalus Nr. 2197-1009-2012, patalpų plotas 860,58 m2, naudoti ir laikinai valdyti už nuomos mokestį, o nuomininkas įsipareigoja priimti turtą ir už jį mokėti nuomos mokestį.

1.2. Turtas skirtas neformaliajai vaikų ugdomajai veiklai organizuoti.

.

**II. NUOMOS TERMINAS**

2.1. Turto nuomos terminas nustatomas nuo **2019-11-01 iki 2020-05-31**.

**III. NUOMOS MOKESTIS**

3.1. Nuomininkas už turto nuomą įsipareigoja mokėti nuomotojui nuompinigius –

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ su PVM už 1 val..

(suma skaičiais ir žodžiais)

3.2. Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos (jeigu tai ne darbo diena, – iki kitos po jos einančios darbo dienos) pagal nuomotojo pateiktą sąskaitą.

**IV. ŠALIŲ TEISĖS IR PAREIGOS**

4.1. Nuomotojas įsipareigoja informuoti nuomininką apie išorinių inžinerinių tinklų ir komunikacijų remonto darbus, kurie trukdytų nuomininko veiklai, per 3 darbo dienas nuo tokių aplinkybių sužinojimo; nuomotojas neatsako už šildymo, vandentiekio ir elektros tinklų sutrikimus, jeigu šie sutrikimai įvyksta ne dėl nuomotojo kaltės;

4.2. Nuomotojas turi teisę Sutarties galiojimo laikotarpiu tikrinti išnuomotą turtą, taip pat turi kitų teisių ir pareigų, nustatytų Sutartyje ir teisės aktuose.

4.3. Nuomininkas įsipareigoja:

4.3.1. laiku mokėti Sutartyje nustatytą nuomos mokestį;

4.3.2. naudoti turtą pagal paskirtį, nurodytą Sutarties 1.2 papunktyje, vadovautis nustatytais šios paskirties turto priežiūros, priešgaisrinės saugos ir sanitariniais reikalavimais, saugoti turtą nuo sugadinimo, dingimo;

4.3.3. sudaryti nuomotojui sąlygas tikrinti nuomojamo turto būklę;

4.3.4. pasibaigus Sutarties galiojimo terminui arba Sutartį nutraukus prieš terminą, perduoti turtą tvarkingą, tokios pat būklės, kokios jis perduotas nuomininkui, atsižvelgdamas į fizinį turto nusidėvėjimą, su visais padarytais pertvarkymais, kurių negalima atskirti nepadarant žalos turtui; nuomininkui neatlyginamos turto pagerinimo išlaidos, todėl nuomininkas, pasibaigus Sutarčiai ar ją nutraukus, neturi teisės reikalauti kompensacijos už turto pagerinimą.

4.4. Nuomininkas neturi teisės (išskyrus tuos atvejus, kai juridinių asmenų veiklą reglamentuojantys įstatymai nenustato specialios teisių perdavimo ar suteikimo tvarkos) subnuomoti turto (ar jo dalies) ar suteikti tretiesiems asmenims kokių nors kitų teisių naudotis turtu (ar jo dalimi). Nuomininkas taip pat neturi teisės perleisti visų ar dalies savo teisių ir (ar) pareigų, kylančių iš Sutarties, įkeisti turto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų turto nuomos teisių.

**V. ŠALIŲ ATSAKOMYBĖ**

5.1. Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną.

5.2. Delspinigių sumokėjimas neatleidžia nuomininko nuo pagrindinės prievolės įvykdymo.

5.3. Už turto pabloginimą nuomininkas atsako Lietuvos Respublikos civilinio kodekso 6.5 straipsnyje nustatyta tvarka.

**VI. SUTARTIES GALIOJIMAS, ATNAUJINIMAS, PAKEITIMAS IR PASIBAIGIMAS**

6.1. Ši Sutartis įsigalioja jos pasirašymo dieną ir galioja, iki visiškai ir tinkamai įvykdomi Sutartyje nustatyti įsipareigojimai arba Sutartis nutraukiama Sutartyje ir (ar) teisės aktuose nustatyta tvarka.

6.2. Visi Sutarties pakeitimai, papildymai ir priedai galioja, jeigu jie sudaryti raštu ir pasirašyti Sutarties šalių.

6.3. Ši Sutartis pasibaigia arba gali būti nutraukta:

6.3.1. pasibaigus nuomos terminui;

6.3.2. Sutarties šalių susitarimu;

6.3.3. kitais Lietuvos Respublikos civilinio kodekso nustatytais atvejais ir tvarka;

6.3.4. Lietuvos Respublikos civilinio kodekso nustatyta tvarka, kai išnuomoto turto reikia valstybės funkcijoms atlikti.

**VII. NENUGALIMOS JĖGOS (*Force Majeure*) APLINKYBĖS**

7.1. Nė viena šalis nelaikoma pažeidusi Sutartį arba nevykdanti savo įsipareigojimų pagal Sutartį, jeigu įsipareigojimus vykdyti jai trukdo nenugalimos jėgos (*force majeure*) aplinkybės, atsiradusios po Sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840.

7.2. Jeigu kuri nors šalis mano, kad atsirado nenugalimos jėgos (*force majeure*) aplinkybių, dėl kurių ji negali vykdyti savo įsipareigojimų, ji nedelsdama, ne vėliau kaip per 3 kalendorines dienas nuo tokių aplinkybių atsiradimo, informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jeigu nuomotojas raštu nenurodo kitaip, nuomininkas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų, kaip vykdyti savo įsipareigojimus, kurių vykdyti nenugalimos jėgos (*force majeure*) aplinkybės netrukdo.

7.3. Jeigu nenugalimos jėgos (*force majeure*) aplinkybės trunka ilgiau kaip 90 kalendorinių dienų, viena iš šalių turi teisę Sutartį nutraukti įspėdama apie tai kitą šalį prieš 30 kalendorinių dienų. Jeigu praėjus šiam 30 kalendorinių dienų laikotarpiui nenugalimos jėgos (*force majeure*) aplinkybės tęsiasi, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

**VIII. BAIGIAMOSIOS NUOSTATOS**

8.1. Bet koks ginčas, kylantis iš Sutarties ar susijęs su Sutartimi, kuris neišsprendžiamas derybų būdu, turi būti sprendžiamas teisme Lietuvos Respublikos įstatymų nustatyta tvarka.

8.2. Sutartis surašoma dviem egzemplioriais – po vieną kiekvienai Sutarties šaliai.

**IX. SUTARTIES ŠALIŲ REKVIZITAI IR ADRESAI**

|  |  |
| --- | --- |
| Nuomotojas | Nuomininkas |
| Klaipėdos turizmo mokykla | Pavadinimas (fizinio asmens vardas ir pavardė/įmonės pavadinimas) |
| Taikos pr. 69, Klaipėda | Adresas |
| Juridinio asmens kodas 190974577 | Juridinio / fizinio asmens kodas |
| Atsiskaitomoji banko sąskaita | Atsiskaitomoji banko sąskaita |
| Nuomotojo vardu | Nuomininko vardu |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| A.V. | A.V. |

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Viešo konkurso dalyvio vardas ir pavardė arba įmonės pavadinimas, kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas (buveinė), el. paštas, telefono numeris)

Klaipėdos turizmo mokyklai

**PARAIŠKA DALYVAUTI ILGALAIKIO MATERIALAUS**

**TURTO NUOMOS VIEŠAME KONKURSE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_

(vieta)

 Pareiškiu norą dalyvauti **2019 m. spalio 30 d.** Klaipėdos turizmo mokyklos organizuojamame sporto salės, kurios buvimo vieta įvardinta Taikos pr. 69, Klaipėda, patalpų nuomos viešame konkurse. Už viešo konkurso sporto salės nuomą siūlau nuomos mokestį \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Eur už val.

 (įrašyti žodžiais ir skaičiais)

PRIDEDU:

 1. Juridinio asmens registravimo pažymėjimo kopija.

 2. Asmens tapatybės kortelės kopija.

 ---------------------------------

 (parašas)

 ---------------------------------

 (įmonės vadovo arba fizinio asmens vardas ir pavardė)

**PASTABA.**

 1. Punkte 1 nurodytą dokumentą prideda tik juridiniai asmenys, o fiziniai asmenys šį punktą išbraukia.

 2. Punkte 2 nurodytą dokumentą prideda tik fiziniai asmenys, o juridiniai asmenys šį punktą išbraukia.